Maŭro La Torre

Maŭro LA TORRE (naskiĝis la  en Romo, mortis la  en Romo) estis itala esperantisto.

Li doktoriĝis pri Matematika lingvistiko en la universitato La Sapienza, en Romo. Li poste iĝis profesoro pri Eksperimenta pedagogio en la Fakultato pri Klerigsciencoj de la Universitato Romo, kie li instruis pri Lernotaksado, Komputik-didaktiko, Teksto-komputado, Interlingvistiko. Apartenante je la Departemento pri Didaktika kaj Eduka Projektado (DIPED), li kunordigis tiean esplorlaboratorion pri Aŭtomata Tekstanalizo (LAAT).

Li verkis plurajn librojn kaj artikolojn, interalie pri analogia lernotaksado, komputik-instruado, aŭtomata tekstanalizo, lernado de Esperanto. Li longe okupiĝis pri Terminologio, ĝenerale kaj aplike en la kampoj de matematiko kaj komputiko (vidu ekzemple Komputekon).

En la 1970aj jaroj li helpis krei esperantajn reklamfilmetojn por FIAT en Esperanto. "Reklam-filmeto en Esperanto"  - uea.facila.org - 2024-01-04

Li estis prezidanto de ILEI, kaj en ĝia kadro, en la jaro 1998, li lanĉis la interlernejan edukprojekton Interkulturo, celantan egalrajtan Interkulturan edukadon. Pro tiu projekto, en 2000, li elektiĝis Esperantisto de la Jaro.

Maŭro La Torre estis membro de la Akademio Internacia de la Sciencoj de Sanmarino kaj – ekde 2007 – de Akademio de Esperanto.
Li kontribuis en Vikipedio kiel vikipediisto Laturo.

 Premio Mauro La Torre 
En 2014 la familio La Torre anoncis al ILEI deziron lanĉi Premion honore al Mauro La Torre kaj disdoni ĝin ĉiun duan jaron.

La unua Premio estis anoncita okaze de la 48-a ILEI-Konferenco en Oostende, Belgio, en julio 2015. Ĝi iris al D-ro Davide ASTORI el Italio por lia laboraĵo pri la du tradukoj de la verko Pinokjo de Collodi. Transdono de la Premio okazis en Lillo komence de la Tago de Lernado dum la 100-a UK.

La dua Premio iris al Alessandra Madella en 2018. Ŝi ricevis ĝin en Lisbono dum UK komence de la Tago de Lernado. Ŝia temo estis Pri la instruado de Esperanto ĉe la Artkolegio de Kunming kiel etos-konstruado.

La tria Premio estis asignita al Nitta Takamichi en 2022 pro la eseo "Instrumetodo por Esperanto-kurso bazita sur metakognado kaj aktiva lernado", kiun li elpensis en majo, 2014. Oni raportas ke ĉiuj ĵurianoj de la Premio voĉdonis al NittaRaporto pri la ĵuria kunsido de Premio Maŭro La Torre 2022, ILEI. Transdono de la Premio kaj la prelego de la laŭreato okazis en VEKI-3, la tria virtuala kongreso de ILEI. En la ceremonio ĉeestis ankaŭ la edzino Margherita La Torre kaj la filino kaj denaskulino Laura La Torre.

La kvara Premio en 2024 estis donita al Emmanuelle Richard kaj Axel Rousseau pro la esplorraporto: “Takso de interreta instruado al franclingvaj lernantoj per la KER-sistemo". Krom la ĉefpremio, honora atestilo estis donita al Tatjana Loskutova pro la esplorraporto: “Certaj apartaĵoj de reta Esperanto-instruado” kaj al Aranka Laslo pro la esplorraporto: “Inkluzivo en retaj kursoj de esperanto; Ekzemplo de kursaro en Serbio por miksitaj grupoj de vidantoj kaj nevidantoj”ILEI raportas pri Premio Maŭro La Torre 2024 en X, 2025-02-28.

 Referencoj 

 Eksteraj ligiloj 

 LAAT – Laboratorio pri Aŭtomata TesktAnalizo 
 LPS – Laboratorio pri Eksperimenta Pedagogio 
 LA TORRE Maŭro en la Tria Roma Universitato 
 Intervjuo en La Ondo de Esperanto 
 Maŭro : Ipernitiaj paĝoj de Maŭro

Kategorio:Italaj esperantistoj
Kategorio:Akademio de Esperanto
Kategorio:AIS
Kategorio:Esperantisto de la Jaro